আইন-প্রশাসনের ব্যর্থতা, আগলহীন সমাজের উগ্র জীবন, সমকামিতা, বর্ণবৈষম্য— অনেক বিষয়কে একসঙ্গে বুনে দিয়েছেন পরিচালক। ফলে কখনও কখনও ছবির উদ্দেশ্য বোঝা মুশকিল হয়ে যায়। ফেমিনিস্ট ছবি হলেও মায়ের চরিত্রটি ছাড়়া বাকি নারী চরিত্রগুলোতে যত্নহীনতার ছাপ। তারা সকলেই ভীষণ ফাঁপা! তবে ফাঁকগুলো পুষিয়ে যায় ফ্রান্সেস ম্যাক়ডরমান্ডের বোবা দৃষ্টির অভিনয়ে। পুলিশ অফিসার উইলোবি-র ভূমিকায় উডি হ্যারেলসনের মিঠেকড়া অভিনয় আর ডেপুটি অফিসার ডিক্সন হিসেবে স্যাম রকওয়েলের ক্যারিকেচারিশ অভিনয়ও মনে রাখার মতো। টুকরো চরিত্রে পিটার ডিঙ্কলেজকে ঠিক মতো ব্যবহার করা হল না বলে মনে হতে পারে। তবে অভিনয়ের জন্য অন্তত একটা অস্কারও এই ছবির প্রাপ্য।